Triigi mõis (Kose)

Triigi mõis (saksa keeles Kau) oli rüütlimõis Kose kihelkonnas Harjumaal. Tänapäeval jääb kunagine mõis Triigi küla alale Kose valda Harju maakonnas.

Ajalugu
pisi|Mõisa peahoone
Mõisa on esmamainitud 1319, mis teeb sellest ühe vanima mõisa Harjumaal. Praeguses asukohas oli ka vasallilinnus. Keskajal kuulus mõis DückeriteleOtto Magnus von Stackelberg. Genealogisches Handbuch der baltischen Ritterschaften, Teil Estland Band I. Görlitz 1931. , 17. sajandil läks aga Saltzade valdusse. 

Suure Põhjasõja järel kuulus mõis Strykide aadlisuguvõsale ning peale neid Mellinitele ja Reuternitele. 
Strykide nimest on tulnud ka mõisa eestikeelne nimi.

1779. aastal sai mõisa omanikuks Hermann von Brevern. 

1832 ostis mõisa maadeavastaja Otto von Kotzebue, kelle järeltulijaile jäi mõis 1906. aastani. 

1906–1919 kuulus mõis Hagemeisteritele ja oli Paunküla kõrvalmõis. 

1922. aastal sai mõisa teenete eest Vabadussõjas kolonel Karl-Johann Laurits, VR II/2, VR II/3. Laurits müüs mõisa 1939. aastal.

1943. aastal paigutati mõisa kool, mis jäi hoonesse kuni 1975. aastani. Sealt alates seisis hoone tühjana ja lagunes.

1992. aastal müüs kohalik omavalitsus mõisa eraisikule. 2006. aastal omandasid mõisa Terje Kross ja Eerik-Niiles Kross, kes alustasid renoveerimistöid "Eerik-Niiles Kross ehitab Kosele kultuurimõisa". Eesti Päevaleht, 11. oktoober 2011, mis lõppesid 2012. aastal.

Mõisa saksakeelsest nimest Hof Kau tulenes 1992–2013 eksisteerinud Kõue valla nimi. Sellest tulenes ka Krosside ettevõtte kaubamärk "Kõue Mõis".

Mõisakompleks
pisi|Tall-tõllakuur
pisi|Tööhobuste tall
pisi|Mõisa kelder
Mõisa peahoone vanimad osad võivad pärineda keskaegsest väikelinnusest, millele viitavad paksud ebakorrapärased müürid. 

17.–18. sajandil rajati ühekorruseline barokne peahoone.

Hoone klassitsistlik kujundus pärineb 1817. aasta ümberehitustest, mil härrastemaja ühele otsale ehitati teine korrus, kujundati fassaadid klassitsistlikeks ning lisati kolm neljasambalist portaali. Samas säilis varasem barokne kelpkatus.

Hoone esise suure väljaku ääres paiknesid viie kaaravaga ait ja tall-tõllakuur. Eraldi sissesõidu tee ääres paikneb tööhobuste-tall.

Ülejäänud abihooned asusid peahoonest eemal ning on nüüd valdavalt hävinud või varemeis.

Tänapäeval
Tänapäeval on mõisasüda eravalduses. 2010. aasta kevadel alustati Triigi mõisa mahukaid taastamistöid, mis lõpetati 2012. aastal.

Mõisas pakutakse eeskätt kontserte ja teatrietendusi. 

Vaata ka
Triigi mõisa park
Triigi mõis (Karja)
Triigi mõis (Väike-Maarja)
Triigi küla

Viited

Välislingid

Koduleht
Eesti mõisaportaal
Eesti Ajalooarhiivi Kinnistute register: Triigi mõis (Kose khk)

Kategooria:Kose kihelkonna mõisad
Kategooria:Kose vald
Kategooria:Brevernite mõisad
Kategooria:Dückerite mõisad
Kategooria:Kotzebuede mõisad
Kategooria:Strykide mõisad
Kategooria:Wrangellide mõisad